Jalamah

Jalamah (:) edo Jalameh Palestinako herrixka bat da Zisjordanian dagoena, Jeninetik 5 km-ra. Palestinako Estatistika Bulego Nagusiaren arabera, hiriak 2.304 biztanle zituen 2006. urtean eta 2.268 2017an.

 Historia 
Jiliimna zela iradoki da, Tutmosis III.ak konkistatutako tokietako bat.Conder, 1876, p. 147

Bizantziar aroko zeramikak aurkitu dira bertan.Dauphin, 1988, p. 744

 Otomandar Aroa 
Jalamah, Palestinako gainerako lur eremuak bezala, Otomandar Inperioaren parte izatera pasa zen 1517an. XVI. eta XVII. mendeetan, Turabay dinastiaren Emiratoaren parte izan zen (1517-1683), Jezreelgo harana, Haifa, Jenin, Beit She'an bailara, Jabal Nabluseko iparraldea, Bilad al-Ruha/Ramot Menashe eta Xarongo lautadaren iparraldea bezala.

1596ko erroldan, Jalama belaza agertzen zen, Sararen nahiyan, Lajjunen liwan eta 16 etxebizitza zituen, guztiak musulmanak. Nekazaritza-produktuen gaineko zerga-tasa finkoa ordaintzen zuten, % 25a. Guztira, 8.000 akçe.Hütteroth and Abdulfattah, 1977, p. 161

1838an, Jeningo barrutiaren herrixka bezala agertu zen.Robinson and Smith, 1841, vol 3, 2nd app. Robinson and Smith, 1841, vol 3, pp. 161,167

1870ean, Victor Guérin-ek herrixka nabaritu zuen mendi batean, zisternak eta siloak zituela. Herrixkak 200 biztanle izango zituela estimatu zuen, eta kubbeh bat ere antzeman zuen, santu bati eskeinia.Guérin, 1874, pp. 326 - 327

1870/1871n (1288 AH), otomandar errolda batek  Shafa al-Qiblyren nahiyaren azpibarrutian zerrendatu zuen.

1882an, Palestinako Estatistika Bulegoaren Mendebaldeko Palestinari buruzko inkestak (SWP) honela deskribatu zuen Jelameh: "Jabbul-en antza du. Lautadan dago, landu daitekeen lurrez inguratuta, eta zisternekin hornitzen da. Kubbeh bat du iparraldean".Conder and Kitchener, 1882, SWP II,  p. 84

 Britainiar Mandatuaren aroa 
1922ko erroldan, Palestinako Britaniar Mandatuak egina,, Jalamehek 261 biztanle zituen; 253 musulman eta 8 kristau, kristau guztiak ortodoxoak.Barron, 1923, Table IX, Sub-district of Jenin, p. 29Barron, 1923, Table XV,  p. 47 1931ko erroldan populazioak gora egin zuen, 304ra; 300 musulman eta 4 kristau, guztira 68 etxe.Mills, 1932, p. 68

1944/5eko estatistiketan, Jalamak 460  biztanle zituen, guztiak musulmanak, eta 5.827 dunam.Government of Palestine, Department of Statistics.  86 dunam landa eremu gisa erabiltzen ziren, 4.777 zerealetarako, eta 15 dunam eraikitzeko (hirikoak).

 Jordaniarren aroa 
1948ko Arabiar-israeldar Gerraren ondoren, eta 1949ko Armistizio Akordioen ondoren, Jalamah Jordaniako aginpean sartu zen.

1961eko erroldaren arabera, 784 biztanle ziren.Government of Jordan, Department of Statistics, 1964, p. 25

 1967tik aurrera 
Sei Eguneko Gerraz geroztik, 1967an, Israelgo okupaziopean egon da Jalamah.

2022ko irailaren 14an, bi palestinar eta soldadu israeldar bat hil ziren Israelgo kontrol militarreko postu batean, Zisjordaniaren mugan.

 Erreferentziak 

 Kanpo estekak 
 Welcome to Jalama
 Jalama
 Mendebaldeko Palestinari buruzko inkesta, 9. mapa: IAA, Wikimedia commons

Kategoria:Zisjordaniako udalerriak
Kategoria:Palestinako geografia